**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: SZO/32-1/2017.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2017. március 30-ai nyilvános ülésére**

**Tárgy: Használati megállapodás felmondása a Hévízi Tenisz Egyesülettel**

**Az előterjesztő:** Papp Gábor polgármester

**Készítette:**  dr. Keserű Klaudia jogász

**Megtárgyalta:** Pénzügyi, Turisztikai és Városfejlesztési Bizottság

Oktatási, Kulturális és Sport Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tiszteit Képviselő-testület!

A 2011. május 26-án megalakult Hévízi Tenisz Egyesület, valamint az Önkormányzat között Hévíz Város Önkormányzat Képviselő-testületének 158/2011. (VI. 28.) számú határozata alapján 2011. június 30-án megállapodás jött létre. Ebben az Önkormányzat és az Egyesület megállapodtak, hogy Hévíz Város Önkormányzat a tulajdonát képező 963. hrsz-ú „sporttelep és épületek” megnevezésű ingatlanon (8380 Hévíz, Kossuth Lajos u. 15.) lehatárolható teniszpályákat az Egyesület határozatlan idejű használatába adja. A megállapodás a teniszpályák kizárólagos és térítésmentes használatára ad engedélyt. Egyúttal megállapodtak abban is, hogy a nevezett ingatlan az Egyesület székhelyeként feltüntetésre kerüljön.

2012. február 01. napján Hévíz Város Önkormányzat, a Hévízi Tenisz Egyesület, valamint a Hévízi Sportkör között a nevezett ingatlanra vonatkozóan egy újabb, immár háromoldalú szerződés jött létre arra tekintettel, hogy az ingatlan használatára vonatkozóan az Önkormányzat és a Sportkör között is létrejött egy használati szerződés 2011. március 23-án. Ez a megállapodás továbbra is fenntartotta a Hévízi Tenisz Egyesület kizárólagos használati jogát a teniszpályákra vonatkozóan.

Hévíz Város Önkormányzat és a Hévízi Sportkör együttműködése alapján a teniszpályák használatát – tekintettel arra, hogy a terület többi része is a Sportkör használatában van – célszerű lenne egy kézbe, jelen esetben a Sportkör felügyelete alá vonni.

Ez természetesen nem zárná ki, hogy más is használhassa a teniszpályákat. Erre vonatkozóan a Sportkörrel kellene megállapodást kötni.

A 2011. június 30. napján kelt szerződés 7. pontja szerint a megállapodást 60 napos felmondási határidővel bármelyik fél felmondhatja, tehát ezt a határidőt kell alkalmazni.

Tekintettel arra, hogy a jövőben nem a Hévízi Tenisz Egyesület használná az ingatlant, a székhelyhasználati engedélyük visszavonása is célszerű lenne.

Tisztelt Képviselő-testület!

Kérem, az előterjesztést megvitatni, és a határozati javaslatot elfogadni szíveskedjenek! A döntés egyszerű szótöbbséget igényel.

**2.**

**Határozati javaslat**

1. Hévíz Város Önkormányzat Képviselő-testülete akként nyilatkozik, hogy a Hévízi Tenisz Egyesülettel kötött megállapodását 60 napos határidővel egyoldalúan felmondja, egyúttal a nevezett határidővel az Egyesület 8380 Hévíz, Kossuth Lajos u. 15. számú ingatlan (Hévíz 963. hrsz.) székhelyként való használatának jogát visszavonja.
2. A Képviselő-testület felhatalmazza a Polgármestert a szerződés-felmondás közlésére, továbbá a jogügylettel kapcsolatban keletkező egyéb nyilatkozatok aláírására.

Felelős: Papp Gábor polgármester

Határidő: 2017. április 20.

**3.**

**Bizottsági állásfoglalás**

**4.**

**Mellékletek**

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Keserű Klaudia | jogász |  |  |
| Szintén László | pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |