Szám: SZO/379-1/2017.

**Előterjesztés**

**Hévíz Város Önkormányzat Képviselő-testülete**

**2016. március 30-ai nyilvános ülésére**

**Tárgy:** Beszámoló a Festetics György Művelődési Központ 2016-ban végzett munkájáról, programjainak látogatottságáról, város idegenforgalmára gyakorolt hatásáról

**Az előterjesztő:** Papp Gábor polgármester

**Készítette:** Hermann Katalin igazgató

**Megtárgyalta:** Oktatási, Kulturális és Sport Bizottság

Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**I.**

**TÁRGY ÉS TÉNYÁLLÁS ISMERTETÉSE**

Tisztelt Képviselő-testület!

A **Gróf I. Festetics György Művelődési Központ, a 2016-os évben végzett munkájáról az alábbiak szerint számol be** Hévíz Város Önkormányzat Képviselő-testületének.

Az Intézményben a 2016-os évben megvalósult rendezvényeket, azok hatását a város ismertségére és népszerűségére, illetve anyagi kihatásait és az intézmény bevételeit szeretném bemutatni az alábbiakban.

**A 2016-os esztendőben programjaink látogatottsága változatlan maradt.**

* A Művelődési Központ által rendezett Fesztiválok töretlen népszerűségnek örvendenek. A nagy tömegeket megmozgató fesztiválokon kívül, Intézményünk számos egyéb rendezvényt, programot szervez a városban. Összességében elmondható, hogy a Művelődési Központ által megvalósított rendezvények több mint 281 napra biztosítottak programlehetőséget a város lakóinak és az idelátogató vendégeknek egyaránt. Ezen felül a Muzeális Gyűjtemény két épületében kiállításokkal, előadásokkal, rendezvényekkel várjuk az érdeklődőket. A Fontana Filmszínház is kedvelt kulturális helyszín, továbbá a Városi Könyvtár is folyamatosan rendelkezésére áll az olvasóknak, folyamatosan megújuló könyvkínálatával.
* A 2015-ös esztendőben Intézményünk Művelődési részlege szervezett:
* **20 fesztivált,és nagyrendezvényt, összesen 81 nap. (lásd 1.számú táblázat)**
* **14 különböző típusú, rendszeresen ismétlődő programot, 246 alkalom (lásd 2.számú táblázat)**
* **9 Városi megemlékezést (lásd 3.számú táblázat)**
* **7 emléknapot (lásd 4.számú táblázat)**
* **4 Koncertet a Sportcsarnokban (lásd 5.számú táblázat)**

A következőkről szeretném tájékoztatni a Képviselő- testületet.

Az intézmény 2016. évi rendezvénytervét a Képviselő-testület 120.000 e Ft-ban határozta meg. Az intézmény költségvetésébe ez az összeg került beépítésre.

.

**Az Intézmény bevételeiről:**

Az Intézmény bevételei kevéssel meghaladták a tervezett bevételeket.

A 84.321.000Ft-os előirányzati összeget 165.803Ft-al sikerült túlteljesíteni, hiszen 84.486.803Ft bevétele realizálódott, az Intézménynek.

A főbb bevételi források: Rendezvényeken kitelepülők által befizetett összegek, hirdetési bevételek, Fontana moziból származó jegybevétel, Operett gála bevételei.

A bevételeket intézményrészenkénti bontásban a 6. számú melléklet tartalmazza.

**A rendezvények látogatottságáról:**

**A rendszeres turisztikai programok esetenkénti látogatottsága az alábbi *7.*****táblázatban tekinthető meg.**

A programstruktúra a turizmus résztvevőinek igényei alapján került kialakításra, a hazai és nemzetközi rendezvényszervezői trendek figyelembevételével.

Fontos, a teljes programstruktúrát érintő szempont a nyelvi akadályok leküzdése.

Mindenki számára érthető és élvezhető produkciókat igyekeztünk keresni. Több mozgásművészeti produkciót, balettet, néptáncot és egyéb táncos produkciókat kötöttünk le. Természetesen ez a szempont nem csak a rendszeres programok vetületében igaz, hanem a fesztiválok műsorkínálatának esetében is.

**Művelődési Központ**

A Művelődési Központ által rendezett fesztiválok töretlenül népszerűek. A látogatók számát pontos számokkal nem tudjuk dokumentálni, mivel a rendezvények nem belépődíjasak, helyszínük nehezen körülhatárolható.

Azonban összességében elmondható, hogy a fesztiválokon napi szinten 3-5.000 ember fordul meg. A legnagyobb fesztivál a Hévízi Borünnep, melynek látogatottsága hatalmas. Ezen a rendezvényen nem ritka a napi 10-15 ezer látogató sem, akik természetesen nem egy időben vannak jelen.

* Az a koncepció hogy, *magasabb színvonalú kulturális tartalmak közvetítésével*, szelektáljuk a látogatókat bevált. Célközönségeként elsősorban a helyi lakosokat és a városban időző bel-és külföldi vendégeket jelöltük meg, s a fesztiválok botrányoktól, atrocitásoktól mentesek.
* A könyvtár Országos Szabó Lőrinc Versmondó versenyét a hazai legrangosabbak között jegyzik, mind a szervezés, mind a helyszín, mind a zsűri miatt. A könyvtár folyamatosan rendez nagysikerű előadássorozatokat, mint a Hévízi Szabadegyetem, vagy a Spirituális kör.

**Fontana Filmszínház:**

A Fontana Filmszínházban a 2016-ban tovább sikerült növelni a nézőszámot, s év végére elértük, sőt némileg meg is haladtuk az 50.000-es nézőszámot Megrendezésre került ismét a Hévízi Filmművészeti Szimpozion, mely a szakmai elismerésen túl jelentős anyagi sikert is hoz minden esztendőben. A 2016-os évben több mint 50.000 néző váltott jegyet a moziba, s a bevételek megközelítették a 50.000.000 forintot. Ez a nézőszám egy vidéki nagyváros plaza mozi nagytermének (befogadóképesség 200 fő) megfelelő nézettség. Lásd 8. számú mellékletet

**Múzeum:**

A Muzeális Gyűjtemény a 2016-ben is rendkívül látogatott volt, hiszen több mint 70.000 látogatót fogadott. A látogatottsági adatok 2012-2016 közötti alakulása a 9. számú táblázatban tekinthetők meg.

Intézményünk 2015-ben üzemeltetni kezdte azt a nagyszabású beruházás keretében megvalósult Egregyi Múzeumot, mely méltó emléket állít városunk történelmének. Célunk a létesítményt magas színvonalon karbantartani és üzemeltetni. A 2016-os esztendő volt az első teljes év, amely tekinthető egyfajta próbaüzemnek is. Rengeteg programot és rendezvényt tartottunk ezen a helyszínen, hiszen a tervezett belváros rekonstrukció idején a rendezvények nagy részét itt kell majd megtartanunk, ezért ezt a helyszínt igyekeztünk felfuttatni. Az Egregyi Múzeum kertje nagyszerűen alkalmas nagyobb fesztiválok megrendezésére is. Nagy tömeget képes felvenni zsúfoltságérzet nélkül. A pályázatban vállalt látogatószámot is sikerült megközelítenünk.

**Helyi Értéktár Bizottság**

A helyi értéktár Intézményünk keretein belül működik. A bizottság havi rendszerességgel ülésezik és a város értékeinek felkutatását végzi. A bizottság feladata felkutatni és összegyűjteni azokat a  helyi értékeket, melyek a későbbiekben akár a Hungarikum címre is jogosultak lehetnek.

A szakértőkből álló helyi bizottság számos - városunkhoz kapcsolódó - értéket vizsgált meg és kategorizált, melyekre büszkék lehetünk mindannyian. Ezek egy része jó eséllyel akár a megyei értéktárba is bekerülhet, de Hungarikum is válhat belőlük! A Bizottság megszervezte a Hungarikumok Napját. Ezen a rendezvényen okleveleket adott át a bizottság által helyi értékké nyilvánított „kincsek” képviselőinek.

**Városi Könyvtár:**

A könyvtár beiratkozott olvasóinak száma 270 fő, ebből új beiratkozó 92 fő. Életkori megosztás megtekinthető a 10. számú táblázatban

Kölcsönzések száma 5708 alkalom, kölcsönzött dokumentumok száma 6089. Naponta átlagosan 18-25 fő közötti olvasót fogad a könyvtár, jelentős számban olvasnak folyóiratokat és használják internet szolgáltatásunkat. A Könyvtár programjai a helyi lakosok és a belföldi turisták számára kínálnak tartalmas időtöltést. A könyvtári rendezvényeken, mely a tavalyi esztendőben összesen 60 alkalom volt, a látogatószám alkalmanként stabilan 30-70 fő között mozgott. A könyvtárban elhelyezett Magyar Történelmi Képes Krónika körkép is nagy érdeklődésre tart számot a helyiek és az üdülővendégek körében.

**Helyi Értéktár Bizottság**

A helyi értéktár Intézményünk keretein belül működik. A bizottság havi rendszerességgel ülésezik és a város értékeinek felkutatását végzi.

A Bizottság megszervezte a Hungarikumok Napját. Ezen a rendezvényen okleveleket adott át a bizottság által helyi értékké nyilvánított „kincsek” képviselőinek.

**Programok turizmusra gyakorolt hatásai:**

Mára elmondható, hogy a hazai kulturális élet egyik fellegvára Hévíz, s ez hozzájárul ahhoz a népszerűséghez, amely városunkat, mint turisztikai célpontot jellemzi. Az országos médiában folyamatosan jelen vannak rendezvényeinkről készülő beszámolók. Ezek a megjelenések ingyenesen is tovább generálják a hazai vendégforgalmat. A rendezvények köré kialakult egy-egy látogatói kör, akik rendszeres résztvevői az adott eseménynek. Míg a korábbi években havi rendszerességgel érkeztek a tájékozódó levelek az egyes rendezvényekkel kapcsolatosan, addig az idei esztendőben szinte naponta érdeklődnek egy-egy rendezvény „rajongói”, akik Hévízi tartózkodásukat egy-egy fesztivál, esemény idejére foglalják le a helyi szállodákban, szoba kiadóknál.

Tisztelt Képviselő-testület!

Kérem, az előterjesztést megvitatni, és a határozati javaslatot elfogadni szíveskedjenek!

**II.**

# HATÁROZATI JAVASLAT

Hévíz Város Önkormányzatának Képviselő-testülete a Gróf I. Festetics György Művelődési Központ, Városi Könyvtár és Muzeális Gyűjtemény 2016. évi munkájáról, programjainak látogatottságáról, a város idegenforgalmára gyakorolt hatásáról szóló beszámolóját megismerte és jóváhagyja.

Felelős: Papp Gábor polgármester

Hermann Katalin igazgató

Határidő: azonnal

**III.**

**BIZOTTSÁGI ÁLLÁSFOGLALÁS**

**IV.**

**MELLÉKLETEK**

|  |  |  |
| --- | --- | --- |
| 1. **számú táblázat** | | |
| **FESZTIVÁLOK, NAGYRENDEZVÉNYEK, 2016-BAN** | | |
| **1.** | **Újévköszöntő hét** | **6** |
| **2.** | **Húsvéti Vigadalom** | **2** |
| **3.** | **Nemzeti Szabó Lőrinc Versmondó verseny** | **3** |
| **4.** | **Egregyi Flavius Fesztivál** | **2** |
| **5.** | **Boldog Békeidők Hévíze** | **4** |
| **6.** | **Pünkösdi Vigasságok** | **4** |
| **7.** | **Hévízi Szivárvány Gyereknap** | **1** |
| **8.** | **Angyalok és Csavargók estéi** | **5** |
| **9.** | **Angyalok és Csavargók Mozi Szimpozion** | **4** |
| **10.** | **Angyalok és Csavargók Művésztelep** | **11** |
| **11.** | **Ízek, táncok, jó szomszédok** | **3** |
| **12.** | **Egregyi Búcsú** | **2** |
| **13.** | **Nosztalgia Hétvége** | **3** |
| **14.** | **Hévízi Borünnep** | **5** |
| **15.** | **Őszi Könyvtári Napok** | **7** |
| **16.** | **Egregyi Szüret** | **2** |
| **17.** | **Magyar Dal Napja** | **2** |
| **18.** | **Márton napi családi Fesztivál** | **2** |
| **19.** | **Advent 1. vasárnapja**  **Advent 2.vasárnapja/**  **Advent 3.vasárnapja**  **Advent 4.vasárnapja** | **3**  **3**  **3**  **3** |
| **20.** | **Szilveszter** | **1** |
| **Fesztiválok, nagyrendezvények összesen:** | | 1. **nap** |

|  |  |  |
| --- | --- | --- |
| **2.számú táblázat** | | |
| **Rendszeres programok-2016-BAN** | | |
| 1. | **Jégdisco DJ Beloval** | 4 alkalom |
| 2. | **Viva la Musica - komolyzenei estek** | **7 alkalom** |
| 3. | **Folklór a piacon** | 21 alkalom |
| 4. | **Táncház Egregyen** | 21 alkalom |
| 5. | **Operett estek** | **17 alkalom** |
| 5. | **Zenés Nyári Esték** | **17 alkalom** |
| 6. | **Kiállítás megnyitó** | **8 alkalom** |
| 7. | **Történelmi séta** | **12 alkalom** |
| 8. | **Kézműves foglalkozás** | **7 alkalom** |
| 9. | **Múzeumi előadások, programok** | **14 alkalom** |
| 10. | **Hévízi Szabadegyetem** | **5 alkalom** |
| 11. | **Mesterségem Címere** | **9 alkalom** |
| 12. | **Spirituális Kör** | **12 alkalom** |
| 13. | **Egyéb könyvtári program** | **27 alkalom** |
| 14. | **Rendszeres programok Egregyen/ Lucullusi lakoma, Ókori ruhapróba, Borkóstoló, Kneip relaxáció** | **48 alkalom** |
| 1-14.-ig összesen | | **246 alkalom** |

|  |  |
| --- | --- |
| **3.számú táblázat** | |
| VÁROSI ÜNNEPSÉGEK, NEMZETI ÜNNEPEK 2016-ban | |
| 1. | ***Nőnapi Ünnepség*** |
| 2. | ***Ünnepség az 1848-as forradalom évfordulójának alkalmából*** |
| 3. | ***VÁROSNAPJA május 1*** |
| 4. | ***Anyák Napja*** |
| 5. | ***Pedagógus nap*** |
| 6. | ***Augusztus 20.*** |
| 7. | ***Idősek Napja*** |
| 8. | ***Aradi Vértanúk Emléknapja október 6.- ünnepség*** |
| 9. | ***1956 október 23.-i forradalom emléknapja- ünnepség*** |

|  |  |
| --- | --- |
| **4.számú táblázat**  Emléknapok 2016-ban | |
| 1. | Magyar Kultúra Napja |
| 2. | Költészet Napja |
| 3. | A Kommunista Diktatúra Áldozatainak Emléknapja |
| 4. | Nemzeti Összetartozás Emléknapja |
| 5. | Zene világnapja |
| 6. | Mikulásváró Délután |
| 7. | Múzeumok Éjszakája |
| **Összesen: 7 alkalom** | |

|  |  |
| --- | --- |
| **5.számú táblázat** | |
| **Koncertek a Sportcsarnokban** | |
| 1. | Happy Dixie Band |
| 2. | Experidance-Ezeregy év |
| 3. | Experidance-Gyöngyhajú lány |
| 4. | Presser-Ruzsa/ közös szervezés aGAG-el |
| **Összesen: 4 alkalom** | |

|  |  |  |  |
| --- | --- | --- | --- |
|  |  |  |  |

|  |  |  |  |  |
| --- | --- | --- | --- | --- |
| **6.számú melléklet / Bevételek - adatok megadása Forintban** | | | | |
|  |  | 2014 év | 2015 év | 2016 |
| 1. | Mozi bevételek | 37.928.000 | 44.522.000 | **49.973.334** |
| 2. | Könyvtár | 268.000 | 149.000 | **281.362** |
| 3. | Múzeum | 3.651.000 | 548.500 | **655.501** |
| 4. | Művelődés + Operett | 27.375.000 | 32.730.000 | **32.816.386** |
|  | Egyéb |  |  | **760.220** |
|  |  |  |  |  |
|  |  |  |  |  |
|  | **Összes bevétel** | **69.222.000** | **77.949.500** | **84.486.803** |
|  | **Tervezett éves összbevétel** | **56.000.000** | **67.000.000** | **84.321.000** |
|  | **Többletbevétel** | ***13.222.000*** | ***10.949.500*** | ***165.800*** |

|  |  |  |  |
| --- | --- | --- | --- |
|  |  |  |  |

|  |  |  |  |  |
| --- | --- | --- | --- | --- |
| 7.számú melléklet RENDSZERES PROGRAMOK LÁTOGATOTTSÁGA | | | | |
| Időpont | Rendezvény | Helyszín | Átlagos nézőszám | Egyéb megjegyzés |
| Hétfőnként | Operett gála | Mozi | ~90 fő | Belépőjegyes |
| Keddenként | Zenés nyári esték | Festetics tér | ~300 fő | Ingyenes |
| Lukullusi lakoma | Egregy | ~7 fő | Belépőjegyes |
| Szerdánként | Da Bibere Flavius | Egregy | ~12 fő | Belépőjegyes |
| Táncház | Egregy borozósor | ~20 fő | Ingyenes |
| Csütörtökön-ként | Kézműves foglakozás | Egregyi és Belvárosi Múzeum | ~35 fő | Ingyenes |
| Folklórprogram | Városi Piac | ~200 fő | Ingyenes |
| Ókori ruhapróba | Egregyi Múzeum | ~12 fő |  |
| Pénteken-ként | Történelmi séta | Múzeum-belváros | ~10 fő | Ingyenes |

|  |  |  |
| --- | --- | --- |
| **8. számú melléklet** Múzeumi látogatottsági adatok 2012-2016 | | |
| Látogatószám | ÉV | Legjelentősebb befolyásoló tényező |
| 49.932 | 2012 | Intenzíven változó kiállítás struktúra |
| 97.115 | 2013 | Herendi Porcelánálmok ingyenes kiállítás |
| 70.371 | 2014 | Munkácsy a festőfejedelem, belépődíjas kiállítás |
| 81.216 | 2015 | Nagy számú múzeumi program |
| 72.310 | 2016 | Nők fotópályázat Művésztelep, 56-os kiállítás, Egregyi helyszín |

|  |  |  |
| --- | --- | --- |
| **9. számú melléklet / Fontana Filmszínház látogatottsága és bevételei** | | |
| **Év** | **Látogatószám** | **Bevétel** |
| 2012. | 26.000 | 20.748 e Forint |
| 2013. | 34.450 | 33.765 e Forint |
| 2014 | 40.077 | 37.928 e Forint |
| 2015. | 45.315 | 44.228 e Forint |
| 2016. | 50.000 | 49.973.334 Forint |

|  |  |
| --- | --- |
| **10.számú táblázat**  **Városi Könyvtár beiratkozott olvasóinak száma: 270 fő** | |
| 14 éven aluliak | 24 fő |
| 14-60 év közöttiek | 123 fő |
| 60 év felettiek | 123 fő |