**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: SZO/365-3/2017.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2017. március 30-ai nyilvános ülésére**

**Tárgy:** Hévíz (zártkert) 2001. hrsz-ú ingatlan megvásárlása

**Az előterjesztő:** Papp Gábor polgármester

**Készítette:**  dr. Keserű Klaudia jogász

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tiszteit Képviselő-testület!

Hévíz Város Önkormányzathoz felajánlás érkezett a település zártkerti részén található 2001. hrsz-ú ingatlan önkormányzat általi megvásárlására vonatkozóan.

(Térképi ábrázolást lásd. 1. számú melléklet)

A nevezett ingatlan Hévíz város zártkerti részén található, 1556 m² nagyságú, „zártkerti művelés alól kivett terület” megnevezésű terület, amely Fisli István, Fisli Barnabás és Fisli Marianna 1/3 -1/3 -1/3 arányú tulajdonát képezi. Az ingatlant terheli Fisli Istvánné javára bejegyzett özvegyi jog, az ingatlan egyebekben tehermentes.

Az ingatlan zártkerti művelés alól kivett terület, ezáltal egyszerűbb, lényegesen rövidebb eljárással, a hatályos vagyonrendelet szabályai szerint szerezhető meg. A művelésére nem vonatkoznak a termőföldre vonatkozó szabályok. Az érintett terület művelési ág szerinti hasznosítását a hatóságok nem ellenőrzik, azt nem szankcionálják.

Hévíz Város Önkormányzat Képviselő-testületének **a vagyongazdálkodásról szóló 22/2014. (IV. 29.) önkormányzati rendelete** szabályozza a felajánlott vagyonnal kapcsolatos eljárást. A **7. § (1) bekezdése** szerint a vagyon tulajdonjogának ingyenes vagy kedvezményes megszerzéséről, felajánlás elfogadásáról a Képviselő-testület jogosult dönteni.

Az ingatlan megvásárlása esetén számolni kell a következő költségekkel:

* értékbecslés díja
* ügyvédi díj (adás-vételi szerződés)
* vételár
* földhivatali bejegyzési illeték
* megvásárolt ingatlan földmérő általi kitűzése (pontos telekviszonyok, telekhatárok meghatározása céljából).

A tervezett hasznosítás fő célja a településfejlesztés. A „Kultúrbarangolás Hévízen” című pályázati projekt – Kálvária - kiszolgálása lenne. A terület alkalmas a „Korok-Borok” sétány összekötésére a Zrínyi utcával, mivel mind a két közterülettel határos.

Hévíz Város Önkormányzat Képviselő-testületének a Helyi építési szabályzatról szóló 45/2016. (XII. 22.) önkormányzati rendelete szerint az ingatlan **Mk j**elű kertes mezőgazdasági besorolás alá esik (2. számú mellékelt).

A felhasználási egységek változtatása a szabályozási terv módosítását vonhatják maguk után.

A felmerülő eljárási költségekre a forrás Hévíz Város Önkormányzat 2017. évi költségvetéséről szóló 4/2017. (II. 13.) önkormányzati rendelet 2/2. melléklete alapján a működési célú és egyéb kiadások terhére biztosított. Amennyiben a Képviselő-testület az ingatlan megvásárlása mellett dönt, arra a 4/2017. (II. 13.) önkormányzati rendelet 1/9. melléklet „testületi hatáskörben felhasználható általános tartalék” terhére történhet.

Tisztelt Képviselő-testület!

Kérem, az előterjesztést megvitatni, és a határozati javaslatot elfogadni szíveskedjenek!

A döntés egyszerű szótöbbséget igényel.

**2.**

**Határozati javaslat**

1. Hévíz Város Önkormányzat Képviselő-testülete településfejlesztési célból a Hévíz (zártkert) 2001 hrsz. ingatlan megvásárlását indokoltnak tartja.
2. A Képviselő-testület felhatalmazza a polgármestert, hogy készíttessen ingatlanforgalmi értékbecslést, annak alapján a vételi tárgyalást folytassa le az eladókkal és vételi ajánlatot terjessze a képviselő-testület elé jóváhagyásra.
3. A Képviselő-testület az ingatlanforgalmi értékbecslés költségére 50.000.- Ft a fedezetet Hévíz Város Önkormányzat 2017. évi költségvetéséről szóló 4/2017. (II. 13.) önkormányzati rendelet 2/2. melléklete alapján a működési célú és egyéb kiadások terhére biztosítja.

|  |  |
| --- | --- |
| *Felelős:* | Papp Gábor polgármester |
| *Határidő:* | 2017. július 31. |

**3.**

**Bizottsági állásfoglalás**

**4.**

**Mellékletek**

1. számú melléklet





1. számú melléklet



**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Keserű Klaudia | jogász |  |  |
| Szintén László | pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |